2016-05-17

PASIŪLYMAI

DĖL LIETUVOS RESPUBLIKOS MOKSLO IR STUDIJŲ ĮSTATYMO NR. XI-242 70 STRAIPSNIO PAKEITIMO IR ĮSTATYMO PAPILDYMO 701 STRAIPSNIU ĮSTATYMO PROJEKTO XIIP-4305

Siūloma keisti	Pasiūlymo turinys
Straipsnis	Straipsnio dalis	Punktas

70	9	Argumentai: Siūlymas Vyriausybei valstybės finansuojamas magistrantūros studijų vietas skirstyti pagal konkrečias studijų kryptis vertintinas kaip perteklinis reguliavimas. Studijų sričių ir krypčių klasifikacijoje yra daugiau kaip šimtas studijų krypčių, kai kurios iš jų yra panašios ir gali būti grupuojamos į stambesnius bendrą tyrimų ir (ar) profesinį lauką turinčius vienetus. Stambiausias vienetas yra studijų sritis. Vyriausybė šiuo metu pagal studijų sritis paskirsto magistrantūros, doktorantūros ir laipsnio nesuteikiančių studijų vietas ir siūlome nekeisti įprastos praktikos. Keisti ją racionalu tik keičiant studijų klasifikavimo principus, kas numatyta MSĮ naujos redakcijos projekte. Pasiūlymas Pakeisti 70 straipsnio 9 dalį ir ją išdėstyti taip: „9. Valstybės finansuojamų antrosios pakopos, doktorantūros ir laipsnio nesuteikiančių studijų vietų, į kurias priimami studentai, skaičių pagal konkrečias studijų sritis kryptis kiekvienais metais iki balandžio 15 dienos nustato Vyriausybė, atsižvelgdama į valstybės ūkinės, socialinės ir kultūrinės plėtros poreikius ir valstybės finansines galimybes. Universitetams antrosios pakopos ir laipsnio nesuteikiančias studijų vietas Švietimo ir mokslo ministerija paskirsto pagal jų mokslo (meno) veiklos rezultatus ir (arba) stojančiųjų į pirmosios pakopos ir vientisųjų studijų programas pasirinkimą pagal studijų ar mokslo kryptį. Doktorantūros vietas mokslo ir studijų institucijoms Švietimo ir mokslo ministerija paskirsto pagal mokslo (meno) veiklos ir doktorantūros rezultatus.“
701	2	Argumentai: Įstatymo projekto 701 straipsnio 2 dalyje nustatomi nauji studijų pasiekimų vertinimo principai siekiant apibrėžti „studentų rotacijos“ principus. Siūlome tuos pačius studijų pasiekimų vertinimo principus taikyti ne tik I pakopos ir vientisųjų studijų, bet ir aukštesnių pakopų studentams, nors „studentų rotacija“ netaikoma. Pasiūlymas: Pakeisti 701 straipsnio 2 dalį ir ją išdėstyti taip: „2. Skiriami trys pirmosios studijų pakopos ir vientisųjų studijų pasiekimų modulių (dalykų) lygmenys: puikus, tipinis ir slenkstinis: (...)“
701	6	Argumentai: Įstatymo projekto 701 straipsnio 6 dalyje reikalinga nuoroda, kad principas taikomas tik I pakopos ir vientisųjų studijų studentams. Pasiūlymas: Pakeisti 701 straipsnio 6 dalį ir ją išdėstyti taip: „6. Jeigu pirmosios studijų pakopos ir vientisųjų studijų atitinkamos studijų programos (krypties) ir studijų formos studijų kurse nėra valstybės nefinansuojamose studijų vietose studijuojančių studentų, atitinkančių gero mokymosi kriterijus, valstybės finansuojamose studijų vietose studijuojantiems ir neturintiems akademinių skolų studentams valstybės finansavimas studijoms išlieka, nors jų vertinamojo laikotarpio pasiekimų lygmuo yra slenkstinis.“

Seimo nariai	Raimundas Paliukas